היחידה לשיתוף פעולה

[ממוזער|250x250 פיקסלים|חילופי מפקדים ביחידה לשיתוף פעולה, 1985. מימין לשמאל: המפקד הנכנס תא"ל [מנחם שרון, מפקד חיל האוויר אלוף עמוס לפידות, המפקד היוצא תא"ל נחמיה דגן]]
**היחידה לשיתוף פעולה (יחשת"פ) 5620** היא יחידה בחיל האוויר הישראלי האחראית על שיתוף הפעולה בין חיל האוויר וזרוע היבשה ועל סיוע לתמרון. בראש היחידה עומד קצין בדרגת אלוף-משנה. היחידה כפופה ללהק השתתפות וגבולות.

היחידה מאיישת אנשי צוות אוויר כקציני קישור במפקדות היבשה ותאי השליטה המפעילים את כוחות חיל-האוויר במרחב שבו מתבצע התמרון הקרקעי. אלה משלבים את השתתפות חיל האוויר בנוהלי הקרב המשולב החל בהערכת המצב ועד לביצוע של מהלכי הלחימה.

## היסטוריה
היחידה החלה דרכה בשנת 1974 בעקבות מלחמת יום הכיפורים כ"יחידת חפ"קים 5620", אשר הייתה אחראית על נציגות חיל האוויר במפקדות עוצבות השדה. בהמשך, אורגנה מחדש כיחידת המשל"קים (מוצבי שליטה קדמיים). ב־1975 הוקמה יחידת **תלס"ם 515** (תובלה סער מסוקים), אשר שימשה כמפקדה מקצועית לתחום הטסת כוחות. באפריל 1984, לאחר מלחמת שלום הגליל וכתוצאה מהפקת הלקחים ממנה, אוחדו שתי היחידות במסגרת "היחידה לשיתוף פעולה" (יחשת"פ).

בתקופה שבין מלחמת לבנון הראשונה ועד היציאה מרצועת הביטחון היו אחראים אנשי היחידה על ההפעלה השוטפת של מטוסי חיל-האוויר באזור הצפון. מתוך חמ"ל אוויר בעוצבת הגליל הם תיאמו את פעילות המסוקים והמטוסים בגזרה הצפונית.

היחידה לקחה חלק פעיל במבצעים דין וחשבון וענבי זעם בלבנון, במבצע חומת מגן ביהודה ושומרון, במלחמת לבנון השנייה ובמבצע עופרת יצוקה.

## סמלי היחידות ההיסטוריות


תמונה:TALSAM.png|**יחידת תלס"ם 515**(עוצב על ידי רס"ן במיל' אריה מוסקוביץ בהשראת האנטנה הגדולה שהזדקרה מגג מסוק הסייפן, שהיה בשימוש היחידה והקנתה לו דמיון לחד קרן)
תמונה:Front_control_stations_unit_symbol.svg|**יחידת המשל"קים 5620**שפעלה בשנים 1974–1984


## ארגון
### צוותים
ביחידה שישה צוותים: מכלולי שדה צפון, מכלולי שדה דרום, משל"קים, אימונים, מרכז הדרכה לשת״פ וצוות מבצעים ומודיעין. על כל אחד מהם מפקד קצין בדרגת סגן־אלוף.

### קציני הקישור
ממוזער|סיכת קצין אוויר סופ"ה
#### קצין תיאום אווירי (קת"א)
ברמת האוגדה, הקישור מתבצע באמצעות **"מכלול אוויר"**. בראש המכלול עומד **"קצין תיאום אווירי" (קת"א)**. תפקידו לייעץ למפקד האוגדה על השימוש הטוב ביותר בכוח האווירי. הוא אחראי לתאם את התמיכה בכוחות המתמרנים באמצעות סיוע אוויר קרוב, מסוקי קרב, כלי טיס מאוישים מרחוק, ופינוי פצועים.

#### קצין סיוע אווירי (קס"א)
בחטיבות המתמרנות מוצבים **קציני סיוע אווירי** (קס"א). תפקידם לנהל את הסיוע האווירי בהתאם לצורכי החטיבה. הם לוקחים חלק פעיל בניהול הקרב תוך ניתוח ואימות הדרישות והצרכים של הכוחות המתמרנים בשטח, בדיקתם מול גורמי המודיעין הרלוונטיים, עיבודם לשפת חיל-האוויר והעברתם לתאי השליטה של היחשת"פ. שם מכניסים את המטרות למערכת ונקודת הציון הסופית מגיעה לטייסי הקרב באוויר.

#### צוות 56
ב־2021 נוצר במסגרת היחידה קציני אוויר במסגרת צוותי **"סופ"ה"** (סיוע ותקיפה), צוותי לוחמים ייעודיים המשותפים לזרוע היבשה ולחיל האוויר, והשתייכו ליחידות צבא היבשה. הצוותים כללו חמישה לוחמים: קצין אוויר סופ"ה (קא"ס), קצין שיתוף ארטילרי (קש"א) ושלושה לוחמים בעלי הכשרת מש"ק תקיפה. תפקידם לאתר ולמפות מטרות, ולתאם ולכוון אש ארטילרית, ירי טילים וכלי טיס תוקפים. ההכוונה מתבצעת באופן ישיר, באמצעים טכנולוגיים ובאמצעות מערכות שליטה ובקרה משותפות ליבשה ולאוויר. הצוות אחראי על תכנון והפעלת האש בקרב ועל הקשר בין הכוחות המתמרנים לכוחות סיוע האש. בנובמבר 2024 הוסב הצוות למסגרת בשם צוות 56 השייכת ישירות ליחידה לשיתוף פעולה ומוצבת ביחידות שונות לצרכים מבצעיים.

## מפקדי היחידה
בין מפקדי היחידה:
* יחשת"פ 5620
** נחמיה דגן מקימה של היחידה ומפקדה הראשון (1984-1985)
** מנחם שרון (1985-1987), דן פסח (1987-1989), ישראל קריגר (1989-1991), אסף אגמון (1991-1993), גיל רגב (1993-1996), יצחק ברנדט (1996-1997), שלמה שש (1997-2000), רז גור אריה (2000-2001), תמיר ספרא (2001-2003), דניאל שלייפר (2003-2006), יעקב שהרבני (2006-2007), דור גולן (2007-2010), ירון רוזן (2010-2013), אביעד דגן (2013-2014), אורן אבן (2014-2017), דרור אלטמן (2017-2019), ליעד זק (2019-2022), אל"ם י' (2022-2024), אל"ם א' (2024-)
* יחידת המשל"קים 5620
** זאב לירון (מקים יחידת יחידת המשל"קים)
** רון חולדאי
* יחידת תלס"ם 515
** נחמיה דגן – מקימה של התלס"מ בשנת 1975 והיחידה לשיתוף פעולה בשנת 1984
** שאול שפי

## ראו גם
* סיוע קרוב
* מערך הקישור (חיל התותחנים)
* בקרה אווירית קדמית
* חוליית בקרת אוויר טקטית

## לקריאה נוספת
* 
* 
* האלוף אברהם רותם, התפר הפרום: השתתפות חיל האוויר בלוחמת היבשה במלחמת של"ג, נכתב ב-2001, מערכות 21.07.2007

## קישורים חיצוניים
* 
* ענת וושלר, מג"ד: "כאן קודקוד", בטאון חיל האוויר, גיליון 136, 1 בדצמבר 2000
* טעימה של אבק, בטאון חיל האוויר, גיליון 194, אוגוסט 2010
* קרב משולב, בטאון חיל האוויר, גיליון 237, אוקטובר 2017
* 

## הערות שוליים

קטגוריה:יחידות חיל האוויר הישראלי